Sandvík

**Sandvík** er ein bygd í Suðuroynni. Sandvík er niðursetubygd og vóru tað hvalbingar, ið komu hagar um 1815. Tá kallaðist víkin *Hvalvík*, seinni varð navnið broytt til Sandvík. Sandvík er norðasta bygdin í Suðuroynni. Nærmasta grannabygd er Hvalba. Hesar báðar bygdir vóru bundar saman við einum tunnli í 1969. Sandvíkartunnilin er 1500 metrar langur, hann hevur eina koyribreyt og fleiri møtipláss. Tunnilin er 2,8 metrar høgur og er hann lægsti tunnil í Føroyum.

## Víkingabygd
Sjálvt um Sandvík er niðursetubygd, so hava fólk tó búð í Sandvík í Víkingatíðini. Bygdin er nevnd í Føroyingasøgu við navninum Sandvík, og har búði Torgrímur illi. Hann var eingin vinmaður við Sigmund Brestisson, ið vildi hava Føroyar at vera skattland Noregs kongs. Tá ið 
Tróndur í Gøtu við sínum monnum søkti at Sigmundi, noyddist hesin at loypa í havið og svimja alla leið úr Skúvoy til Sandvíkar. Har beindi Tórgrímur fyri honum og tók gullringin, sum Sigmundur hevði um armin. 

## Sandvík ella Hvalvík
Sandvík var ikki bygd aftur fyrrenn millum 1813-1816. Frá miðøld og fram í 20. øld hevur bygdin itið Hvalvík. Hetta var ikki heppið, tí onnur bygd við sama navni var í Føroyum. Í 1911 varð tí ásett, at henda bygdin í Suðuroy skuldi fáa sítt gamla navn, Sandvík, aftur. 

## Húsið uttan Ánna

Í 1866 bygdi Niels Jacob Olsen húsini Uttan Ánna, sum í dag er forminnissavn. Húsini eru tey fyrstu, sum eru bygd uttan fyri ta stóru ánna, ið rennur mitt gjøgnum bygdina. 

## Onnur gomul hús
Fleiri gomul hús og bygningar eru í bygdini, m.a. er ein gomul smiðja, sum Tummas Thomsen átti. Eisini er ein gamal handil fra 1877, sum var úthandil hjá handilsmonnunum á Tvøroyri. Tað var Jens Marius Nielsen, sum var seinasti handilsmaður har. 

## Ásmundarstakkur

Vestan fyri Sandvík liggur Ásmundarstakkur, ið er ein stórur klettur, sum einaferð var fastur í landinum, men ikki longur. Eitt lítið sindur longur suðuri liggur Tvørgjógv (Neytakonugjógv), har níggju neytakonur gingu seg útav í mjørka. Tunnilin til Sandvíkar kom ikki fyrr enn í 1970, men tunnilin er ikki tíðarhóskandi longur. 

## Brot úr Sandvíkssanginum
Lag: Højt over fjellet    (skjótari tempo)
Engedahl & Stordahl: Midnattsolens land.

*Sandvík, mín heimbygd, kær tú mær er,
*prúðasta bygd í føroyum tú er,
*gitin tú er um landið alt,
*aldrin tú gloymast skalt.

## Myndir

Mynd:Martin Joensen Memorial Stone Sandvík Faroe Islands.JPG|Minnisvarði í Sandvík til minnis um rithøvundan Martin Joensen
Mynd:Sigmundur Brestisson Memorial in Sandvík by Hans Pauli Olsen.jpg|Minnisvarði til minnis um Sigmund Brestisson. Søgnin sigur, at hann bleiv dripin í Sandvík.
Mynd:Memorial Skadagrindin in Sandvik 1915.jpg|Minnisvarði til minnis um 14 mans ið doyðu tá tveir bátar hálvdist 13. februar 1915 (*Skaðagrindin*).
Mynd:Sandvík a Village in Suðuroy, Faroe Islands.JPG|Sandvík, sæð frá staðnum beint við tunnilsmunnan á Sandvíkstunnlinum
Mynd:Sandvíkar kirkja..2.jpg|Sandvíkar kirkja
Mynd:Sandvík.6.jpg|Neyst í Sandvík


## Keldur

* Faroestamps.fo - Sandvík . 
* Blað 1 - Des. 2006 - 8 flokkur í Hvalba. 
* Landsverk.fo 

## Slóðir úteftir

* hvalba.fo, Hvalbiar kommuna.
* Myndir úr Sandvík á Flickr.com



Bólkur:Bygdir í Føroyum
Bólkur:Suðuroy